Document ID: /roh_data/filtered/Bilingualer_Corpus_interleaved-it-rm.jsonl.gz/37

This is a text translated from Italian to Rumantsch Grischun.
Ferrovia Retica, aria di vacanze, piaceri della tavola e musica, questi sono gli ingredienti per le celebrazioni del "150esimo anniversario dello Stato federale" a Berna

Il Cantone dei Grigioni partecipa alle celebrazioni per il "150esimo anniversario dello Stato federale". I festeggiamenti si svolgono dall'11 al 13 settembre 1998 nella città vecchia di Berna e comprendono un'offerta multiculturale che include l'intera Svizzera. La cerimonia ufficiale ha luogo sabato, 12 settembre.

La Confederazione prevede lo svolgimento di una festa di giubileo per il fine settimana dall'11 al 13 settembre 1998 a Berna che vuole ricordare la fondazione dello Stato federale elvetico. Sabato, 12 settembre 1998, avrà luogo la cerimonia ufficiale in Piazza federale. I Cantoni possono prestare i loro contributi e coniare quindi il programma della festa. L'organizzazione e il coordinamento incombono all'Ufficio federale della cultura.

I Grigioni partecipano ai festeggiamenti con i seguenti elementi:

-

su una piazza di Berna, adatta al caso, verrà istallata la Stiva Retica (una carrozza della ferrovia trasformata in "Bündner Stube"). Essa sarà accessibile al pubblico e offrirà specialità grigionesi.

-

alcune formazioni grigionesi si occupano dell'accompagnamento musicale

-

i bambini potranno viaggiare gratuitamente su una ferrovia a vapore della FR (modello su scala 1:10)

-

in uno stand vengono distribuite le documentazioni inerenti la "Ferienecke der Schweiz" e venduti articoli provenienti dai Grigioni.

Queste attività ammontano a 45'000 franchi.

Un SÌ attenuato alla revisione totale della legge federale sull'aiuto alle università

Il Governo prende posizione nei confronti della Consigliera federale Ruth Dreifuss per quanto concerne il disegno di una nuova legge federale sull'aiuto alle università (LAU). Si dichiara fondamentalmente consenziente, auspicherebbe però che gli interessi dei Cantoni non universitari vengano considerati più appropriatamente.

La nuova legge vuole razionalizzare gli organi sussistenti che si occupano della politica inerente alle università e semplificare la collaborazione con i Cantoni, rendendola allo stesso momento più efficiente. La collaborazione a livello svizzero verrà regolata a nuovo. Quale organo politico addetto dello scambio di idee è prevista una Conferenza intergovernativa; quale organo strategico comune è per contro prevista una Conferenza universitaria. In questi organi verranno inclusi la Conferenza dei direttori delle scuole e i Cantoni.

Il Governo fa valere in merito che l'auspicata promozione delle università quale compito interconnesso tra Confederazione e Cantoni premette che i Cantoni non universitari possano contribuire in misura più elevata alla Conferenza svizzera universitaria di quanto non previsto dal disegno LAU.

Il disegno vorrebbe inoltre regolare a nuovo gli strumenti di finanziamento. Fino ad oggi i contributi di base sono stati calcolati sulla base del dispendio. Adesso si prevede il calcolo in base alla prestazione (orientamento verso l'output). Per l'innovazione e la collaborazione tra le università vengono creati dei contributi a favore di progetti ad essi vincolati. Vengono soppressi i contributi agli investimenti e i sussidi eccezionali. Il Governo è d'accordo con la finalità del cambiamento verso un orientamento all'output. Ciò non deve però in alcun modo risultare nel fatto che gli oneri vengano trasferiti a svantaggio dei Cantoni. La revisione totale della LAU deve inoltre essere considerata all'intero dei provvedimenti di esecuzione concernenti il nuovo conguaglio finanziario. Prima della revisione della LAU si dovrebbe quindi attendere la decisione di principio inerente al conguaglio finanziario.

Contributi alla cultura

Il Governo concede (in parte con la riserva dell'approvazione del credito da parte del Gran Consiglio) contributi e garanzie al disavanzo per un importo complessivo pari a circa 125'000 franchi alle seguenti istituzioni e progetti culturali:

-

Associazione cantonale musica grigione (contributo annuo, contributo ai corsi per neo suonatori di strumenti a fiato e colonie della Jugendmusik, corsi specializzati),

-

Associazione svizzera pittori, scultori e architetti (contributo annuo),

-

Associazione filodrammatica Grigioni (contributo annuo, istituzione di una centrale regionale per il materiale, corsi specializzati), nonché

-

Esposizione mobile "L'architettura di Peter Zumthor nelle fotografie di Hélène Binet".

Dai Comuni

In linea di massima viene approvato il progetto preliminare per il risanamento della Scuola Avrona a Tarasp. Alle spese computabili ammontanti a ca. 7.5 mio. di franchi vengono garantiti sussidi edili cantonali pari al dieci per cento.

La revisione totale della pianificazione locale di Fläsch viene approvata con riserve e istruzioni.

Viene approvata la revisione della legge sugli esercizi pubblici e gli alberghi di Trun .

Vengono stanziati crediti per un importo totale di quasi 11 mio. di franchi per diversi progetti di costruzioni stradali nell'intero Cantone.

Affari del personale

A fine marzo si ritireranno in pensione:

-

Georg Caspescha-Zinsli, Riein, artigiano specializzato presso il circondario 6 dell'Ufficio tecnico, Ilanz e

-

Giusep Deflorin, Disentis/Mustér, capocantoniere presso il circondario 6 dell'Ufficio tecnico, Ilanz.

Il Governo ringrazia questi collaboratori per il servizio prestato a beneficio del Cantone.

-

Markus Helbling, nato nel 1961, di Jona SG, domiciliato a Churwalden, diventa il responsabile del progetto New Public Management presso il Segretariato del Dipartimento finanze e militare. Egli inizierà la propria attività all'inizio del prossimo mese di aprile.

-

Martin Nett, nato nel 1953, di Luzein, domiciliato a Coira, diventa controller delle finanze presso il Segretariato del Dipartimento della sanità, divisione finanze e controlling. Egli inizierà la propria attività per i primi di giugno 1998.

Organo: Governo

Fonte: it Cancelleria di Stato dei Grigioni

Data: 26.03.1998

Viafier retica, atmosfera da vacanzas, chaussas culinaras e musica sco ingredenzas grischunas a la festa giubilara "150 onns stadi federal" a Berna

Il Grischun sa participescha a la festa giubilara "150 onns stadi federal". Quella ha lieu dals 11 fin ils 13 da settember 1998 en la citad viglia da Berna e cumpiglia ina schelta multiculturala da l'entira Svizra. L'act festiv uffizial ha lieu sonda, ils 12 da settember.

La confederaziun planisescha d'organisar dals 11 fin ils 13 da settember 1998 ina festa giubilara a Berna che duai regurdar a la fundaziun dal stadi federal svizzer. Sonda, ils 12 da settember 1998 è planisà l'act festiv uffizial sin la plazza federala. Ils chantuns pon sa participar e dar uschia tempra al program festiv. L'organisaziun e la coordinaziun schain en ils mauns da l'uffizi federal per cultura.

Il Grischun vegn a sa participar cun ils sequents elements a la festa giubilara:

En in plaz adattà a Berna vegn installada la Stiva Retica (in vagun da viafier modifitgà sco stiva grischuna rullanta). Questa è generalmain accessibla ed offrescha spezialitads grischunas.

Furmaziuns grischunas procuran per l'atmosfera musicala.

Ils uffants pon ir gratuitamain cun ina viafier a vapur da la VR (model en la scala 1:10).

Sin in stan vegnan consegnads documents davart il chantun da vacanzas da la Svizra e vendids artitgels dal Grischun.

Ils custs per questas activitads vegnan calculads cun 45'000 francs.

In gea reservà per la revisiun totala da la lescha federala per promover las scolas autas

La regenza pren posiziun per mauns da cussegliera federala Ruth Dreifuss davart il sboz per ina nova lescha federala davart promover las scolas autas (LPS). Ella va bain d'accord cun la direcziun generala, giavischa dentant ch'ils interess dals chantuns senza scolas autas vegnian resguardads meglier.

La nova lescha vul augmentar l'efficienzia dals organs existents che s'occupan da la politica da las scolas autas e simplifitgar la collavuraziun cun ils chantuns. La collavuraziun naziunala duai vegnir ordinada da nov. Sco gremi da discussiun politic è previda ina conferenza da las regenzas, sco organ strategic da las scolas autas ina conferenza da las universitads. La conferenza dals recturs ed ils chantuns duain vegnir integrads en quests gremis.

En quest connex fa la regenza valair che la promoziun intenziunada da las universitads sco incumbensa da colliaziun presuppona ch'ils chantuns senza universitads possian sa participar in pulit zic pli fitg en la conferenza svizra da las universitads che quai ch'igl è prevì en il sboz da la LPS.

Il sboz vuless er reglar da nov ils instruments da finanziaziun. Fin uss vegnevan las contribuziuns fundamentalas calculadas tenor ils custs. Da nov duai quai succeder tenor las prestaziuns (orientà tenor l'output). Per l'innovaziun e la coordinaziun tranter las universitads vegnan creadas contribuziuns da project colligiadas vi da projects. Contribuziuns d'investiziun e contribuziuns extraordinarias duain vegnir dismessas. Da la vista da la finamira va la regenza d'accord cun la midada ad ina basa che sedrizza tenor l'output. Quei na dastga dentant betg succeder sin donn e custs dals chantuns. Plinavant sto la revisiun totala da la LPS vegnir integrada en las mesiras executivas tar la nova gulivaziun da finanzas. Avant che la LPS vegn revedida, duess vegnir spetgà sin la decisiun da princip davart la gulivaziun da finanzas.

Contribuziuns culturalas

La regenza dat liber (per part sut resalva da l'approvaziun dals credits tras il cussegl grond) contribuziuns e garanzias da deficit en l'import total da var 125'000 francs a las sequentas instituziuns e per ils sequents projects:

Federaziun da musica dal chantun Grischun (contribuziun annuala, contribuziun per curs da sunaders giuvens e per curs e camps da musicas da giuvens e giuvnas, per curs spezialisads),

Societad svizra da picturs, sculpturs ed architects GSMBA (contribuziun annuala),

Federaziun grischuna per il teater popular BVV (contribuziun annuala, installar in pool regiunal da material, curs spezialisads), e

Exposiziun ambulanta "Architektur da Peter Zumthor in Fogografien von Hélène Binet".

Da las vischnancas

Da princip vegn approvà il project preliminar per sanar la scola da muntogna Avrona a Tarasp. Vi dals custs imputabels da var 7.5 milliuns francs vegnan empermessas contribuziuns chantunalas da construcziun en l'auteza da diesch pertschient.

Cun resalvas e prescripziuns vegn approvada la revisiun totala da la planisaziun locala da Fläsch.

La revisiun da la lescha d'ustaria da Trun vegn approvada.

Per differents projects da construcziun da vias en il chantun vegnan dads liber credits en l'import total da var 11 milliuns francs.

Fatgs da persunal

La fin da mars van en pensiun:

Georg Caspescha-Zinsli, Riein, mastergnant spezial tar l'uffizi districtual da construcziun bassa 6, Glion, e

Giusep Deflorin, Mustér, vier/capolavurer tar l'uffizi districtual da construcziun bassa 6, Glion.

La regenza engrazia a quels funcziunaris per lur servetschs en favur dal chantun.

Markus Helbling, naschì 1961, da Jona SG, domicilià a Churwalden, daventa manader dal project New Public Management tar il secretariat da finanzas e militar. El entra en plazza l'entschatta d'avrigl 1998.

Martin Nett, naschì 1953, da Luzein, domicilià a Cuira, daventa controller da finanzas tar il secretariat dal departament da sanitad, partiziun finanzas e controlling. El entra en plazza l'entschatta da zercladur 1998.

Gremi: Regenza

Funtauna: rg Chanzlia chantunala dal Grischun

Data: 26-03-1998